# ప్రేమనగర్

|  |  |
| --- | --- |
|  | తెలుగు సినిమా\*వేదిక |

|  |
| --- |
| **ప్రేమనగర్** (1971 తెలుగు సినిమా) |
|  |
| దర్శకత్వం | కె.ఎస్.ప్రకాశరావు |
| నిర్మాణం | డి. రామానాయుడు |
| తారాగణం | అక్కినేని నాగేశ్వరరావు, వాణిశ్రీ, గుమ్మడి వెంకటేశ్వరరావు, కైకాల సత్యనారాయణ, రాజబాబు |
| సంగీతం | కె.వి.మహదేవన్ |
| నిర్మాణ సంస్థ | సురేష్ మూవీస్ |
| పంపిణీ | సురేష్ ప్రొడక్షన్స్ |
| విడుదల తేదీ | సెప్టెంబరు 24, 1971 |
| భాష | తెలుగు |
| **ఐ.ఎమ్.డీ.బి పేజీ** |

**ప్రేమ్ నగర్** లేదా **ప్రేమనగర్**, 1971లో విడుదలైన ఒక తెలుగు సినిమా. ప్రఖ్యాత రచయిత్రి అరికెపూడి కౌసల్యాదేవి (కోడూరి కౌసల్యాదేవి) వ్రాసిన నవల ఆధారంగా ఈ సినిమా నిర్మింపబడింది. అత్యంత విజయనంతమైన తెలుగు నవలాచిత్రాలలో ఇది ఒకటి. అంతకు ముందు కొన్ని సినిమాలలో నష్టాలనెదుర్కొన్న డి.రామానాయుడు ఈ సినిమాతో నిర్మాతగా సినీరంగంలో నిలద్రొక్కుకున్నాడు. ఈ సినిమాను భారీ బడ్జెట్‌తో తమిళం, హిందీలలో కూడా పునర్నిర్మించారు.

## కథా సంగ్రహం

కళ్యాణ్ (అక్కినేని) అనే జమీందారు కొడుకు విలాసనంతమైన జీవితానికి, దురలవాట్లకు బానిసయ్యాడు. ఎయిర్-హోస్టెస్‌గా పరిచయమైన లత (వాణిశ్రీ) వారింట్లో సెక్రటరీగా చేరుతుంది. అభిమానవతి అయిన ఆమె క్రమంగా కళ్యాణ్‌ను నిలకడైన జీవనవిధానంవైపు మళ్ళిస్తుంది. ఆమెపట్ల ఆకర్షితుడైన కళ్యాణ్ ఆమెను వివాహం చేసుకోవాలనుకోగా కుటుంబంనుండి ప్రతిఘటన ఎదురవుతుంది. అలా విడిపోయిన వారు తిరిగి కలుసుకొంటారు.

## పాత్రలు-పాత్రధారులు

* కల్యాణ్ వర్మగా అక్కినేని నాగేశ్వరరావు
* లతగా వాణిశ్రీ
* కల్యాణ్ తండ్రి జమిందార్ - ఎస్.వి. రంగారావు
* లత తండ్రిగా గుమ్మడి వెంకటేశ్వరరావు
* కేశవ్ వర్మగా కైకాల సత్యనారాయణ
* దాసుగా రాజబాబు
* డాక్టర్ గా చిత్తూరు నాగయ్య
* దివాన్ గా ధూళిపాల సీతారామశాస్త్రి
* రమణారెడ్డి
* వంటవాడుగా కె.వి.చలం
* స్కూల్ టీచర్ గా రావి కొండలరావు
* దేవాలయ పురోహితుడుగా సాక్షి రంగారావు
* లత అన్నయ్యగా కాకరాల
* కల్యాణ్ తల్లిగా శాంతకుమారి
* లత తల్లిగా తెన్నేటి హేమలత
* సూర్యకాంతం
* ఇంద్రాణి, కేశవ్ వర్మ భార్యగా ఎస్. వరలక్ష్మి
* హంస, పనిమనిషిగా రమాప్రభ
* ఐటెం గర్ల్ గా జ్యోతిలక్ష్మి
* ఆయాగా పుష్పలత
* గౌరిగా పుష్పకుమారి
* కమలగా మీనాకుమారి
* చిన్ననాటి కేశవ్ వర్మగా దగ్గుబాటి వెంకటేష్

## సాంకేతిక వర్గం

దర్శకుడు: కోవెలమూడి సూర్యప్రకాశరావు

కధ: కోడూరి కౌసల్యాదేవి

మాటలు: ఆచార్య ఆత్రేయ

పాటలు: ఆచార్య ఆత్రేయ , దువ్వూరు రామిరెడ్డి

సంగీతం: కె.వి.మహదేవన్

నేపథ్య గానం: ఘంటసాల వెంకటేశ్వరరావు, పులపాక సుశీల, ఎల్.ఆర్ ఈశ్వరి

నిర్మాత: దగ్గుబాటి రామానాయుడు

నిర్మాణ సంస్థ: సురేష్ మూవీస్

విడుదల:24:09:1971.

## పాటలు

ఈ సినిమాలో పాటలు తెలుగు చలన చిత్రరంగంలో ఆల్-టైమ్ హిట్లు అయిన పాటల జాబితాలో చేరుతాయి.

| పాట
 | రచయిత
 | సంగీతం
 | గాయకులు
 |
| --- | --- | --- | --- |
| ఉంటే ఈ ఊళ్ళో ఉండు, పోతే మీదేశం పోరా
 | ఆచార్య ఆత్రేయ
 | కె.వి.మహదేవన్
 | పి.సుశీల
 |
| ఎవరికోసం ఎవరికోసం ఈ ప్రేమమందిరం ఈ శూన్యనందనం
 | ఆత్రేయ
 | కె.వి.మహదేవన్
 | ఘంటసాల
 |
| ఎవరో రావాలీ, ఈ వీణను కదిలించాలలీ
 | ఆచార్య ఆత్రేయ
 | కె.వి.మహదేవన్
 | పి.సుశీల
 |
| కడవెత్తుకొచ్చిందీ కన్నెపిల్లా అది కనబడితే చాలు నా గుండె గుల్లా
 | ఆత్రేయ
 | కె.వి.మహదేవన్
 | ఘంటసాల పి.సుశీల
 |
| తేట తేట తెలుగులా తెల్లవారి వెలుగులా తేరులా సెలయేరులా
 | ఆత్రేయ
 | కె.వి.మహదేవన్
 | ఘంటసాల
 |
| నీకోసం వెలిసిందీ ప్రేమమందిరం - నీకోసం విరిసిందీ హృదయనందనం
 | ఆత్రేయ
 | కె.వి.మహదేవన్
 | ఘంటసాల పి.సుశీల
 |
| నేను పుట్టాను లోకం మెచ్చింది నేను ఏడ్చాను లోకం నవ్వింది
 | ఆత్రేయ
 | కె.వి.మహదేవన్
 | ఘంటసాల
 |
| మనసు గతి యింతే మనిషి బ్రతుకింతే మనసున్న మనిషికి సుఖము లేదింతే
 | ఆత్రేయ
 | కె.వి.మహదేవన్
 | ఘంటసాల
 |
| లేలేలే లేలేలే నా రాజా... లేవనంటావా నన్ను లేపమంటావా
 | ఆత్రేయ
 | కె.వి.మహదేవన్
 | ఘంటసాల ఎల్.ఆర్.ఈశ్వరి
 |

### పద్యాలు

ఈ సినిమాలో రెండు సందేశాత్మకమైన పద్యాలు కూడా ఉన్నాయి:

1. అంతములేని ఈ భువనమంత విశాలమగు పాంథశాల... (దువ్వూరి రామిరెడ్డి 'పానశాల'లోనిది) (గానం: ఘంటసాల)
2. కలడందురు దీనులయెడ... (పోతన 'భాగవతం'లోనిది) (గానం: పి.సుశేల)

## వెలుపలి లింకులు

வசந்த மாளிகை

## మూలాలు

* సి.హెచ్.రామారావు: ఘంటసాల 'పాట'శాల అనే పాటల సంకలనం నుండి.
* ప్రేమనగర్-మూలకథ ఆధారం: (కోడూరి)ఆరెకపూడి కౌసల్యాదేవి నవల - ప్రేమనగర్;మాటలు,పాటలు:ఆచార్య ఆత్రేయ